[{"text_idx": "#000000", "text": "TEJO kaj Kontakto kreskis en 2019"}, {"text_idx": "#000001", "text": "La kvanto de individuaj membroj de TEJO en 2019 kreskis je 8 procentoj kompare kun la antau\u0306a jaro. Ec\u0302 pli, je 24 procentoj, kreskis la legantaro de Kontakto. Aliflanke la legantaro de la revuo Esperanto unuafoje dum la konata historio falis sub 2.000."}, {"text_idx": "#000002", "text": "En la aprila numero de la revuo Esperanto aperis detalaj informoj pri la membrostatistiko de UEA, pri kiu Libera Folio rakontis la 7-an de marto. Dum la suma kvanto de individuaj membroj de UEA pasintjare atingis novan malrekordon, montrig\u0302as, ke la membrokvanto de TEJO efektive kreskis de 549 al 593, do je proksimume 8 procentoj."}, {"text_idx": "#000003", "text": "La kresko c\u0302e TEJO okazis c\u0302efe en la kategorio de membroj, kiuj ne abonas la revuon Esperanto. La kvanto de TEJO-ag\u0302aj membroj-abonantoj kreskis nur je 4 personoj, el la suma kresko de 44 personoj. Tamen ec\u0302 tiu kresketo de membroj-abonantoj estas rimarkinda, konsiderante, ke la suma kvanto de la legantoj de la papera revuo plu malkreskis de 2.011 en la jaro 2018 al 1.912 en la pasinta jaro."}, {"text_idx": "#000004", "text": "Unuafoje dum la konata historio de la oficiala historio de oficiala revuo de UEA g\u0302ia eldonkvanto falis sub du mil. En la 1980-aj jaroj la eldonkvanto superis ec\u0302 ok mil, do de tiam g\u0302i kvaronig\u0302is."}, {"text_idx": "#000005", "text": "La antau\u0306aj kategorioj \u201djuna membro kun Gvidlibro\u201d kaj \u201djuna membro kun Jarlibro\u201d malaperis, c\u0302ar Jarlibron au\u0306 Gvidlibron UEA ne plu eldonas. Ilin anstatau\u0306as la nova kategorio \u201dbaza membro\u201d. TEJO-ag\u0302aj bazaj membroj havas aliron al la reta versio de la revuo Esperanto, kaj krome ricevas la revuon Kontakto."}, {"text_idx": "#000006", "text": "La kvanto de homoj, kiuj ricevas la revuon Kontakto, kreskis de 690 en 2018 al 859 pasintjare. Al tiu kresko evidente kontribuis la kresko en la membraro de TEJO, sed ankau\u0306 novaj patronoj de TEJO, kiuj same ricevadas la revuon, kaj kresketo en la kvanto de kolektivaj abonoj."}, {"text_idx": "#000007", "text": "La kvanto de aligitaj membroj de TEJO, do unuavice membroj en la landaj sekcioj, kreskis de 1.123 en la jaro 2018 al 1.314 pasintjare, kio egalas al kresko je 17 procentoj. La suma kvanto de aligitaj kaj individuaj membroj de TEJO do kreskis de 1.672 al 1.907, au\u0306 je 14 procentoj."}, {"text_idx": "#000008", "text": "La kresko estas rimarkinda, ec\u0302 se la suma kvanto dau\u0306re restas sub 2.000, kaj klare sub la cifero 25.000 membroj, kiun TEJO pasintjare raportis al instancoj de la Eu\u0306ropa Unio. TEJO volas kalkuli inter siaj membroj ankau\u0306 la tiel nomatajn \u201djunajn amikojn de Esperanto\u201d, kiuj ne pagas kotizon, sed kiuj lasis sian nomon en la retejo Esperanto.net. Tamen neniu scias, kiom da homoj fakte registrig\u0302is tie, kaj ec\u0302 la koncerna pag\u0302o nun ne funkcias."}, {"text_idx": "#000009", "text": "La g\u0302enerala sekretario de TEJO, Querino Neto, estas kontenta ke la membrokvanto de la asocio denove kreskas."}, {"text_idx": "#000010", "text": "\u2013 G\u0302enerale mi g\u0302ojas pri la evoluo tiucele, sed mi ne dirus ke g\u0302i jam estas kontentiga. Tute male, mi opinias ke multo mankas, kaj bona organiza gvidado estas nepra por tio. Mi jam esprimis al la komitato la estrarajn nunajn malfacilaj\u0302ojn, kiujn mi preferis ne kas\u0302i."}, {"text_idx": "#000012", "text": "\u2013 Pri la laborplano, nia nuna celo estas precipe fokusig\u0302i pri Junaj Amikoj, kiuj en TEJO ja estas konsiderataj membroj. Kaj nun, c\u0302ar jam estas nova estrarano por landa kaj faka Agado, mi opinias ke la vojo devas nepre esti tiu, ke nia laboro en tiu komisiono estu tiom forta kaj efektiva, ke ni sukcesos membrigi la membrojn de niaj sekcioj kiel individuajn membrojn de TEJO. Ili estas konsiderataj membroj por g\u0302enerala kontrolo de la juna esperantistaro, sed ne \u201cindividuaj\u201d \u2014 do ili ne havas la samajn rajtojn."}, {"text_idx": "#000013", "text": "Por ke pli da homoj membrig\u0302u, gravas, ke la membreco estu alloga kaj la membroj vidu, kiajn avantag\u0302ojn g\u0302i donas, li opinias."}, {"text_idx": "#000014", "text": "\u2013 Por averag\u0302a esperantisto kiu tute ne konas nian agadon, kontribui per kotizo al loka klubo, al landa asocio kaj UEA/TEJO postulas bonan kialigon. Kaj tion ni efektive faras nun. Plue, mi taksas la diskutojn kiujn levis Libera Folio pri tiu temo vere gravaj kaj vekaj de la estraroj g\u0302enerale. Do jes, tio funkcias parte kiel propagando, parte kiel starigo de grava cerbumado."}, {"text_idx": "#000016", "text": "Kronvirusaj spertoj el 13 landoj en Esperanto"}, {"text_idx": "#000018", "text": "Kiel organizo kiu ne scias kiom da anoj havas (c\u0302ar koni tion utila nur por nombromasturbado), scias c\u0302u kreskas au\u0306 malkreskas?"}, {"text_idx": "#000019", "text": "Kien malaperis la restaj 23.093 membroj, kiujn TEJO indikis siatempe al EU-instancoj?"}, {"text_idx": "#000021", "text": "Iu miksis la demandon \u201dKiom da membroj vi havas?\u201d kaj \u201dKiom da membroj vi bezonas indiki por ricevi de ni dikplenajn monsubvenciojn?\u201d"}, {"text_idx": "#000022", "text": "C\u0302u signifias, ke la asocia Esperantujo estas junig\u0302anta?"}, {"text_idx": "#000027", "text": "Kiel kurdlingvaj dividoj malhelpas aliron al informojRusiaj diplomatoj reagas al nova lingvoleg\u0302o en Kirgizio, revenigante kolonian pasinteconTiuj fotoj montras la historion de la \u2018rusaj dometoj\u2019 en Havano, Kubo"}]